Eksplosjon etter kortslutning i Oslo sentrum
Fredag ettermiddag smalt det høyt i Oslo sentrum, da en hovedstrømledning kortsluttet i etterkant av gravearbeid i krysset mellom Calmeyersgate og Osterhauggata. Vitner forteller om et stort lysglimt og at det lukter brent. Eksplosjonen skjedde litt etter klokken 17 fredag. - Det har vært en kortslutning i en hovedstrømledning, som vi knytter til arbeid her, sier Erling Onstad, innsatsleder i Oslo-politiet, til VGs reporter på stedet. Gravearbeid på stedet ble avsluttet en halvtime før eksplosjonen. En tilfeldig forbipasserende fikk fragmenter i ansiktet og er fraktet til legevakten med lettere skader. Strømmen er borte i området. - Hafslund er på vei dit nå, så de har sikker flere svar på det vi lurer på, sier operasjonsleder Tor Grøttum i Oslo til VG Nett.
Alle nødeetatene rykket ut etter melding om en eksplosjon i Calmeyersgate i Oslo.